CELEX: 32009B0675
Language: ro
Date: 2009-04-23 00:00:00
Title: Decizia Parlamentului European din 23 aprilie 2009 privind descărcarea de gestiune pentru execuția bugetului Autorității Europene pentru Siguranța Alimentară aferent exercițiului financiar 2007

26.9.2009   
            
            
               RO
            
            
               Jurnalul Oficial al Uniunii Europene
            
            
               L 255/185
            
         DECIZIA PARLAMENTULUI EUROPEAN
   din 23 aprilie 2009
   privind descărcarea de gestiune pentru execuția bugetului Autorității Europene pentru Siguranța Alimentară aferent exercițiului financiar 2007
   (2009/675/CE)
   PARLAMENTUL EUROPEAN,
   
               —
            
            
               având în vedere conturile anuale finale ale Autorității Europene pentru Siguranța Alimentară pentru exercițiul financiar 2007 (1),
            
         
               —
            
            
               având în vedere raportul Curții de Conturi privind conturile anuale finale ale Autorității Europene pentru Siguranța Alimentară pentru exercițiul financiar 2007, însoțit de răspunsurile autorității (2),
            
         
               —
            
            
               având în vedere Recomandarea Consiliului din 10 februarie 2009 (5588/2009 – C6-0060/2009),
            
         
               —
            
            
               având în vedere Tratatul CE, în special articolul 276,
            
         
               —
            
            
               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3), în special articolul 185,
            
         
               —
            
            
               având în vedere Regulamentul (CE) nr. 178/2002 al Parlamentului European și al Consiliului din 28 ianuarie 2002 de stabilire a principiilor și a cerințelor generale ale legislației alimentare, de instituire a Autorității Europene pentru Siguranța Alimentară și de stabilire a procedurilor în domeniul siguranței produselor alimentare (4), în special articolul 44,
            
         
               —
            
            
               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 (5), în special articolul 94,
            
         
               —
            
            
               având în vedere articolul 71 și anexa V la Regulamentul său de procedură,
            
         
               —
            
            
               având în vedere raportul Comisiei pentru control bugetar și avizul Comisiei pentru mediu, sănătate publică și siguranță alimentară (A6-0172/2009),
            
         
               1.
            
            
               acordă directorului executiv al Autorității Europene pentru Siguranța Alimentară descărcarea de gestiune pentru execuția bugetului autorității aferent exercițiului financiar 2007;
            
         
               2.
            
            
               își prezintă observațiile în cadrul rezoluției de mai jos;
            
         
               3.
            
            
               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Autorității Europene pentru Siguranța Alimentară, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).
            
         
      
         
            Preşedintele
         
         Hans-Gert PÖTTERING
      
      
         
            Secretarul General
         
         Klaus WELLE
      
   
   
      (1)  JO C 278, 31.10.2008, p. 35.
   
      (2)  JO C 311, 5.12.2008, p. 100.
   
      (3)  JO L 248, 16.9.2002, p. 1.
   
      (4)  JO L 31, 1.2.2002, p. 1.
   
      (5)  JO L 357, 31.12.2002, p. 72.
   REZOLUŢIA PARLAMENTULUI EUROPEAN
   din 23 aprilie 2009
   conținând observațiile care fac parte integrantă din decizia privind descărcarea de gestiune pentru execuția bugetului Autorității Europene pentru Siguranța Alimentară aferent exercițiului financiar 2007
   PARLAMENTUL EUROPEAN,
   
               —
            
            
               având în vedere conturile anuale finale ale Autorității Europene pentru Siguranța Alimentară pentru exercițiul financiar 2007 (1),
            
         
               —
            
            
               având în vedere raportul Curții de Conturi privind conturile anuale finale ale Autorității Europene pentru Siguranța Alimentară pentru exercițiul financiar 2007, însoțit de răspunsurile autorității (2),
            
         
               —
            
            
               având în vedere Recomandarea Consiliului din 10 februarie 2009 (5588/2009 – C6-0060/2009),
            
         
               —
            
            
               având în vedere Tratatul CE, în special articolul 276,
            
         
               —
            
            
               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3), în special articolul 185,
            
         
               —
            
            
               având în vedere Regulamentul (CE) nr. 178/2002 al Parlamentului European și al Consiliului din 28 ianuarie 2002 de stabilire a principiilor și a cerințelor generale ale legislației alimentare, de instituire a Autorității Europene pentru Siguranța Alimentară și de stabilire a procedurilor în domeniul siguranței produselor alimentare (4), în special articolul 44,
            
         
               —
            
            
               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 (5), în special articolul 94,
            
         
               —
            
            
               având în vedere articolul 71 și anexa V la Regulamentul său de procedură,
            
         
               —
            
            
               având în vedere raportul Comisiei pentru control bugetar și avizul Comisiei pentru mediu, sănătate publică și siguranță alimentară (A6-0172/2009),
            
         
               A.
            
            
               întrucât Curtea de Conturi (CCE) a declarat că a obținut asigurări rezonabile cu privire la fiabilitatea conturilor anuale pentru exercițiul financiar 2007 și cu privire la legalitatea și regularitatea operațiunilor subiacente;
            
         
               B.
            
            
               întrucât, la 22 aprilie 2008, Parlamentul a acordat directorului executiv al Autorității Europene pentru Siguranța Alimentară descărcarea de gestiune pentru execuția bugetului autorității aferent exercițiului financiar 2006 (6), iar în rezoluția sa care însoțea decizia de descărcare de gestiune, inter alia,
               
                           —
                        
                        
                           constata că subutilizarea creditelor în 2006 se datora în special dificultăților întâmpinate de autoritate în recrutarea de personal științific cu înaltă calificare la Parma; sublinia că doar două treimi din cele 250 de posturi disponibile, prevăzute în schema de personal a autorității, erau ocupate la sfârșitul anului 2006; sublinia că lipsa personalului a avut ca rezultat un nivel scăzut de execuție a fondurilor operaționale;
                        
                     
                           —
                        
                        
                           constata că, în 2006, rata de utilizare a creditelor de plată s-a ridicat la 56 % pentru cheltuielile administrative și la 50 % pentru cheltuielile aferente activităților operaționale; că 20 % din creditele reportate din 2005 au fost anulate la sfârșitul lui 2006; și că au fost realizate numeroase transferuri, cele mai multe dintre ele concentrându-se la sfârșitul exercițiului,
                        
                     
         
               1.
            
            
               ia act de constatarea CCE conform căreia credite în valoare de 8 600 000 EUR au fost reportate în exercițiul 2008, iar 4 800 000 EUR au fost anulate; constată că această situație a fost, în parte, cauzată de adoptarea și punerea în aplicare cu întârziere a programului anual de lucru 2007 privind subvențiile; constată că creditele reportate din exercițiul financiar anterior s-au ridicat la 7 900 000 EUR, din care 4 500 000 EUR erau pentru activități operaționale; constată că peste 25 % din creditele reportate pentru activități operaționale au trebuit să fie anulate la sfârșitul exercițiului;
            
         
               2.
            
            
               este îngrijorat de concluzia CCE conform căreia această situație contravine principiului anualității și relevă deficiențe în cadrul programării de către autoritate a activităților și al stabilirii bugetului corespunzător acestora;
            
         
               3.
            
            
               ia act de răspunsul autorității, în care aceasta declară că în 2008 a luat mai multe măsuri de îmbunătățire a gestiunii bugetare, printre care șabloane, un vademecum și măsuri suplimentare de sprijin administrativ pentru a accelera lansarea procedurilor de atribuire a subvențiilor;
            
         
               4.
            
            
               ia act de răspunsul autorității cu privire la creditele reportate, și anume că rata de reportare (17-18 %) a scăzut față de 2006 (22 %); observă, totuși, din conturile finale, că totalul efectiv al creditelor reportate a crescut de la 7 900 000 EUR în 2006 la 8 600 000 EUR în 2007;
            
         
               5.
            
            
               solicită autorității să dea curs observațiilor CCE și să își intensifice eforturile de îmbunătățire și accelerare a execuției bugetului; solicită ca măsurile luate să fie menționate în raportul anual de activitate al autorității pentru 2008;
            
         
               6.
            
            
               ia act de constatarea CCE conform căreia autoritatea a înscris o contribuție primită de la Comisie pentru pregătirea aderării Croației și a Turciei drept o subvenție obișnuită, deși ar fi trebuit să o înscrie în buget ca venituri alocate;
            
         
               7.
            
            
               ia act de răspunsul autorității conform căruia din 2008 toate contribuțiile specifice au fost înscrise în buget drept venituri alocate;
            
         
               8.
            
            
               ia act de constatările CCE privind deficiențele de gestionare a misiunilor și numărul mare și valoarea ridicată a excepțiilor;
            
         
               9.
            
            
               ia act de răspunsul autorității conform căruia această situație vizează o anumită unitate, în cadrul căreia au fost efectuate de atunci schimbări organizaționale;
            
         
               10.
            
            
               constată că 2007 a fost al cincilea exercițiu de funcționare a autorității;
            
         
               11.
            
            
               subliniază rolul autorității în furnizarea de consultanță științifică independentă cu privire la toate aspectele cu impact direct sau indirect asupra siguranței alimentare, inclusiv asupra sănătății și bunăstării animalelor și asupra protecției plantelor, rol care devine tot mai necesar având în vedere preocupările consumatorilor și nevoia de a oferi în mod adecvat consultanță științifică;
            
         Măsurile luate ca urmare a procedurilor anterioare de descărcare de gestiune
   
               12.
            
            
               felicită autoritatea că a reușit să ocupe 273 dintre cele 300 de posturi prevăzute în schema de personal, după ce, timp de mai mulți ani, a întâmpinat dificultăți în recrutarea de personal științific cu înaltă calificare la Parma;
            
         
               13.
            
            
               observă că linia aferentă personalului a atins o rată de execuție de 95 % față de previziunile de 97 %; constată totuși că autoritatea a întâmpinat din nou dificultăți la recrutarea de specialiști cu înaltă calificare la Parma;
            
         
               14.
            
            
               amintește, în ceea ce privește personalul, ancheta de personal desfășurată la sfârșitul anului 2007; încurajează conducerea autorității să realizeze periodic astfel de anchete și să țină seama de rezultatele acestor anchete în politica de personal și în munca de zi cu zi;
            
         
               15.
            
            
               constată totuși că în procedurile anterioare de descărcare de gestiune au fost evidențiate în mod repetat deficiențe în procedurile de recrutare, la fel ca și în actualul raport al CCE;
            
         
               16.
            
            
               solicită autorității să își alinieze de urgență procedurile de recrutare la normele în vigoare;
            
         
               17.
            
            
               constată că, la fel ca și în alte proceduri anterioare de descărcare de gestiune, CCE a criticat autoritatea pentru nerespectarea, în mai multe cazuri, a normelor privind achizițiile publice; solicită autorității să acorde o atenție deosebită respectării normelor privind achizițiile publice;
            
         
               18.
            
            
               solicită autorității să prezinte în detaliu în raportul său anual de activitate pentru 2008 măsurile luate în scopul remedierii deficiențelor cu privire la recrutare și la achizițiile publice;
            
         
               19.
            
            
               ia act de faptul că directorul executiv al autorității a preluat rolul de coordonator al rețelei agențiilor de la 1 martie 2009;
            
         
               20.
            
            
               pentru alte observații, cu caracter orizontal, care însoțesc decizia privind descărcarea de gestiune, face trimitere la Rezoluția sa din 23 aprilie 2009 referitoare la gestiunea financiară și controlul agențiilor UE (7).
            
         
      (1)  JO C 278, 31.10.2008, p. 35.
   
      (2)  JO C 311, 5.12.2008, p. 100.
   
      (3)  JO L 248, 16.9.2002, p. 1.
   
      (4)  JO L 31, 1.2.2002, p. 1.
   
      (5)  JO L 357, 31.12.2002, p. 72.
   
      (6)  JO L 88, 31.3.2009, p. 184.
   
      (7)  A se vedea pagina 206 din prezentul Jurnal Oficial.